# Poesie milanesi/IV - Quartine/Lettera a la Barborin

../El temporal ../Porcinella IncludiIntestazione 27 dicembre 2020 25% Da definire
Poesie milanesi Carlo Porta CC BY-SA 3.0 GFDL Indice:Porta - Poesie milanesi.djvu //it.wikisource.org/w/index.php?title=Poesie_milanesi/IV_-_Quartine/Lettera_a_la_Barborin&oldid=- 20201227182034 //it.wikisource.org/w/index.php?title=Poesie_milanesi/IV_-_Quartine/Lettera_a_la_Barborin&oldid=- 20201227182034
[p. 223
LETTERA A LA BARBORIN
(-1815)
CANZON
Barborin, speranza dora, Car amor, beli baciocchoeu, No vedeva la sant’ora D’avegh noeuva di fatt toeu.
Finalment quella lumaga De quell Peder cavallant L’è rivaa: che Dio el ghe daga De pena anca lu oltertant.
De quell dí che te see andada A Ni guarda col patron, Sont pur anch staa di or in strada A speciali, sto lizonon.
E ogni voeulta che vedeva Lontan via a comparí Quej carrell, soo che diseva, Franch l’è el Peder, lá, l’è chi —
El sta pocch — el gh’ha tant pass. Oh che cara, l’è vesin — Me ingurava ch’el scorass Lu, la mula e el volantin.
Ma lallèla! inanz riva Ghe n’è staa de la gran luna, Hoo insci avuu de sospira Per godella sta fortuna.
Basta adess, cara baciocch, El begliett l’è chi con mi, L’hoo leggiuu, e basaaa a di poch Milla voeult, stagliela li.
Di begliett, varda, n’hoo vist, N’hoo portaa di milion, Ma pareli compagn de quist No sen scriv nanch di patron.
Che paroll! quist si consolen; Quist chi si ch’hin naturai! Hin li li pròpi che scolen Giò d’on cceur s’cett e lejal;
Fina lá, dove per via De la Togna te moccolet, Barborin, te sèe ona strja, Te me sponget e consolet.
Ma voi, varda, sta pur franca, La pò fann de tucc i stee, Ma la Togna la vuj nanca Caregada de dance.
Si l’è vera, la me cura Sul repian quand vegni a cá, E di voeult anch la procura De tegnimm li a ciociara.
Ma l’è inutel, giá stoo su, Che i vesin tei poden di ; S’ciavo, alegher, tutt al pu La saludi, e tendi a mi.
E, poeíi scolta: ci sani Michee L’è chi arent, ma, se te vcku. Per mi spazzi anch sui duu pee; Toeuvi cá magara incccu.
Che per mi, se noi fudess Per reson de quell socchè.... El sarav lí bella adess Ma.... tei vedet n’è el perchè?
Brusi anmí, per di el coeur giust, De vegní a la conclusion, Che gh’hoo propi minga gust De vedett in l’occasion.
Che vuj ben che sti toeu gent Sien tucc fior de galantomen, Ma hin patron Ti fínalment Te set donna, e lor hin omen;
E poeíi ti come bagaja Quell dovej mett a dormí, Scoldá in lece, vede in pattaja Lá, l’è mej picntalla lí.
De maross el gh’è anca el cceugh Ch’el 800 ben ch’el dorma nò, E ch’el cura el temp e el loeugh Per friccammela, s’el pò.
Sto baloss me l’ha friccada Cont on’oltra, adess duu agn, Ma gh’hoo gust ch’el l’ha pienlada, E l’ha faa sto beli guadagn.
Ma la Giulia l’è ona tosa Ch’ha a che fa nagott con ti; L’è ona matta capriziosa De stantá a trova mari.
L’han pientada pu de ses, Pu de sett e pu de volt, L’è ona vigna senza sces Ch’ha a che fa con ti nagott,
Ti mò inscambi, el me baciocch, Te see bona come el pan, Come on fior spontaa ch’è pccch, Come on dolz de marzapan.
Te set limpita de coeur Come on’ acqua, come on veder; Ma, voi lá coss’eel ch’el voeur? Cossa vegnel a fa el Peder?
L’è giá vora d’andá via. De torna a Niguarda anmò?... Ta saludi, anema mia, Voeubbiem beri, che giá son tò.
* ↑ cavallant: il corriere di campagna.
* ↑ Niguarda: paesello vicino a Milano.
* ↑ lizononL accrescitivo di lizon.
* ↑ sgorass: volasse.
* ↑ volantin: baroccio a due ruote alte.
* ↑ stághela li: né piú né meno.
* ↑ moccolet: ti lamenti.
* ↑ de tucc i stee: di tutte le staja = di tutti i generi.
* ↑ repian: pianerottolo.
* ↑ sant Michee : la data dello sgombro, che secondo l’uso milanese è fissata al 29 settembre.
* ↑ incceu : oggi, dal latino in hoc hodie.
* ↑ socchè: non so che.
* ↑ bagaja: ragazza.
* ↑ pattaja: mutande.
* ↑ de maross: di sopraosso; soprappiú.
* ↑ friccámmela: appiopparmela.
* ↑ agn : voce rustica per anni.